શયતાન ગુનાહોને શણગારીને રજુ કરે છે. જ્યારે ઈન્સાનને ગુનાહો કરવાની ટેવ પડી જાય છે તો તેને તકવા અને પરહેઝગારીમાં લઝઝત મહેસુસ નથી થતી. શયતાને આધુનિક નસ્લને એટલી હદે મોબાઈલ, લેપટોપ, કોમ્પ્યુટર, વોટસએપ, ફેસબુકની આદત નાખી દીધી છે કે આ નસ્લને આ બધી વસ્તુઓમાં જે મજા આવે છે તે મજા ન તો પત્નિ અને બચ્ચાઓથી આવે છે અને ન તો ખાનદાનથી આવે છે. ઘર તૂટતુ હોય તો તૂટે, ખાનદાન વિખરાતું હોય તો વિખરાય, બાલ-બચ્ચાઓથી સંબંધો બગડતા હોય તો બગડે… પરંતુ હાથમાંથી મોબાઈલ ન છૂટે. તબીયત બગડતી હોય તો બગડે, પરીક્ષામાં નાપાસ થતા હોય તો થાય, નમાઝ કઝા થતી હોય તો થાય… પરંતુ સ્ક્રીન ઉપરથી નઝર ન હટે.